Teadlaste oluliselt värskematele töödele toetudes on Euroopa Komisjon otsustanud anda tarbijaile uusi soovitusi, kui palju võiks täiskasvanud inimene päeva jooksul üht või teist vitamiini või mineraaltoitainet vajada.    Nii kehtivadki 1. juulist uued soovitused ja tootjail tuleb pisut enam kui kolme aasta jooksul kõik vanade andmetega pakendid välja vahetada. Samuti tuleb ümber teha kiudaineid sisaldavate  toodete pakendid. Kui varem arvestati, et üks gramm kiudaineid ei annagi energiat, siis nüüd on välja selgitatud, et sellest saab kaks kilokalorit.    Määruse muudatus ei pane automaatselt kohustusi kõigile toiduainetööstustele märgistuste muutmiseks," ütles põllumajandusministeeriumi pressiesindaja Karina Loi.    Tema sõnul tuleb teatud aine sisaldumine tootes ja selle soovitatavad päevased annused pakendile kirja panna siis, kui neil on esitatud toitumisalane väide. Näiteks kui on kirjas  C-vitamiiniga", peab ka märgistusel näi­tama vitamiin C sisalduse 100 g või 100 ml tootes ning lisaks ka protsendi päevasest täiskasvanud inimesele soovitatavast kogusest," selgitas Loi. Tartu ülikooli emeriitdotsendi, toitumisspetsialist Mai Maseri hinnangul ei loe inimesed aga juba praegu toidupakenditel olevat infot. Selle lisamine oleks tema hinnangul liiast.    Inimesed ei loe pakendilt infot. Peaks ikka tegema mingi selektsiooni, mis on täiesti eluliselt oluline ja mis mitte. Ülejäänu võiks  olla näiteks kauplusest kättesaadav, kui inimesel selle vastu huvi on," ütles Maser.    Spetsialist, kes päevast päeva inimestele toitumisalast nõu annab, märkis, et peab pidevalt selgitama, mida pakendilt lugeda ja mida mitte. Siin on tekkinud konflikt. Me paneme pakenditele infot, mida inimesed ei oska kasutada. Kas me ei lähe sellise info nõudmisega üle piiri?" küsis ta.    Maseri hinnangul tekitavad uued nõu­ded ettevõtteile liigseid lisakulusid, mis eriti praeguses  majandusolukorras on ebamõistlikud.    Meie liikmed arvavad, et üleminekuaeg on piisav," märkis Eesti toiduaine­tööstuse liidu juhataja Sirje Potisepp.    Tööstusettevõtete esindaja ei osanud öelda, kui palju pakendeid uute reeglite tõttu välja vahetada tuleb. Muidugi tähendab igasugune kohustuslik märgistuse muutus pakendite muutusi ning miljoneid kroone toiduainetööstuse ettevõtetele. Ja kurb tõsiasi on see, et tarbijad loevad vähe infot pakenditelt ja seda infot on tegelikult liiga palju!" arvas  ta.    Leiburi tootearendusjuht Tiina Rühka rääkis, et leivatootja arvestab uute toodete pakenditele toitumisalast toiteväärtust arvutades juba käesoleva aasta veebruarist seda, et gramm kiud­ainet annab kaks kilokalorit.    Pakendite muutmine just kiud­­ainete energiasisalduse tõt­tu on käsil ka piimatööstusette­võt­tel Tere.    Agnes Ojala  arileht.ee